תור: אהבה ורעם

תור: אהבה ורעם (באנגלית: Thor: Love and Thunder) הוא סרט גיבורי-על אמריקאי, המבוסס על דמותו של תור מאת מארוול קומיקס, שמופק על ידי אולפני מארוול ומופץ על ידי אולפני וולט דיסני. הסרט נועד להוות סרט המשך ל"תור: ראגנארוק", וכן את סרטו ה-29 של היקום הקולנועי של מארוול. הסרט בוים על ידי הבמאי טאיקה ואיטיטי, שכתב את התסריט יחד עם התסריטאית ג'ניפר קייטין רובינסון, ומככבים בו כריס המסוורת' לצדם של כריסטיאן בייל, טסה תומפסון, ג'יימי אלכסנדר, טאיקה ואיטיטי, ראסל קרואו ונטלי פורטמן. הקרנת הבכורה של הסרט התקיימה בלוס אנג'לס ב-23 ביוני 2022; והוא עלה לאקרנים באוסטרליה וחלק ממדינות אירופה ב-6 ביולי; בישראל, הסרט עלה לאקרנים ב-7 ביולי, ובארצות הברית, קנדה ושאר המדינות, ב-8 ביולי. הסרט נפתח כשגור ובתו, לאב, נאבקים על חייהם במדבר שומם ותפילותיהם לאלים אינן נענות. לאב מתה בידיו של גור, שמצליח להגיע למקום שהותו של ראפו, האל אליו התפלל. ראפו לועג לגור, וחרב הנקרו (Necrosword), נשק קדום שביכולתו להרוג את האלים, מזדמנת לידיו של גור, שהורג את ראפו ונודר לנקום בכל האלים. לאחר ששהה איתם ברחבי הגלקסיה, תור נפרד משומרי הגלקסיה לאחר שהוא מקבל אות מצוקה מסיף. עם הגעתו, סיף החבולה מזהירה את תור מגור, המבקש להכחיד את כל האלים כנקמה על מות בתו, וכי מטרתו הבאה היא מושבת אסגארד החדשה שהוקמה בכדור הארץ. במקביל, ד"ר ג'יין פוסטר, בת זוגו לשעבר של תור, סובלת ממחלת סרטן חמורה שאינה מגיבה לטיפולים כימותרפיים. בחיפושיה אחר מזור היא מגיעה למושבת אסגארד החדשה, ושם פטישו של תור, המיולניר, שנשבר בידיה של הלה, מחשל את עצמו מחדש ונקשר אל פוסטר, ובזאת מעניק לה את כוחו של תור ואת זהותה של "תור האדירה". כשגור תוקף את ניו אסגרד, מגיע תור להשתתף בקרב ומופתע לגלות את פוסטר המחזיקה במיולניר. תור, ולקירי, קורג ופוסטר מצליחים להדוף את גור, שמחליט להימלט וחוטף את כל הילדים האסגרדיים. הקבוצה נוסעת לעיר האומניפוטנטית במטרה להזהיר את האלים האחרים מנקמתו של גור ולבקש את עזרתם. עם זאת, האל האולימפי זאוס לא מוכן לסייע ומחליט לכלוא את תור, מה שמאלץ את הקבוצה להדוף את אנשיו. זאוס פוצע קשות את קורג; בכעסו, תור פוצע את זאוס באמצעות ברק הרעם שלו, שאותו ולקירי גונבת במהלך בריחתם. לאחר מכן, הקבוצה נוסעת לממלכת הצללים על מנת להציל את הילדים. עם זאת, מתברר כי חטיפתם שימשה כמלכודת על מנת שגור יוכל לקחת את גרזן הסטורמברייקר, בו הוא מתכוון להשתמש במטרה להגיע אל הנצח ולבקש את השמדת כל האלים. גור פוצע את ולקירי, ובזמן שתור מזמן את הביפרוסט על מנת לחזור עמה לכדור הארץ, מצליח גור לגנוב את הסטורמברייקר. תור ופוסטר מבינים כי השימוש במיולניר מחמיר את מצבה של פוסטר ואינו מאפשר לה להחלים. משום כך, ובעקבות פציעתה של ולקירי, תור יוצא לבדו להילחם שוב בגור בזמן שהאחרון מפעיל את הביפרוסט במטרה להגיע אל הנצח. תור משתף את כוחו עם הילדים האסגרדיים החטופים על מנת שיוכלו להילחם לצדו, ומנסה לעצור את גור; כשגור עומד להביסו, הוא ניצל בידי פוסטר, שחרף מצבה האנוש מצטרפת אל הקרב ולבסוף משמידה את חרבו של גור, אך השער אל הנצח כבר נפתח. גור גוסס כתוצאה מהשפעות החרב, אך בכוחותיו האחרונים עובר את השער ועומד לבקש את משאלתו. תור מודה בתבוסתו, ומצליח לשכנע את גור שהאהבה חשובה יותר מהנקמה, וכי החזרת בתו המתה חשובה לו יותר מהשמדת האלים. פוסטר הגוססת נכנעת למחלתה ומתה בזרועותיו של תור. הנצח מגשים את משאלתו של גור להחיות את לאב, ולפני מותו הוא מבקש מתור לטפל בה. הילדים החטופים חוזרים לאסגארד, שם ולקירי וסיף מתחילות לאמן אותם. בינתיים, תור, שברשותו נמצא שוב המיולניר, ממשיך לצאת להרפתקאות כדי לעזור לאנשים, ולצדו לאב, שמחזיקה כעת את הסטורמברייקר. בסצנת אמצע הכתוביות, זאוס הפצוע, שזועם על השפלתו בידי תור, שולח את בנו, הרקולס, להרוג אותו. בסצנה שאחרי הכתוביות, ג'יין פוסטר מגיעה לשערי ולהאלה, שם היימדל מקבל אותה בברכה. כריס המסוורת' – תור, חבר "הנוקמים" ומלכהּ לשעבר של אסגארד, המבוסס על דמותו של האל המיתולוגי הנורדי באותו השם. כריסטיאן בייל – גור שוחט האלים, רוצח גלקטי מצולק המבקש לגרום להכחדת האלים. טסה תומפסון – ולקירי, מלכת ניו אסגארד, שדמותה מבוססת על הישות המיתולוגית ברינהילדר. תומפסון והמפיק קווין פייגי הצהירו כי מיניותה של ולקירי תיחקר במהלך הסרט, ותהיה לגיבורת-העל הלהט"בית הראשונה של מארוול. ג'יימי אלכסנדר – ליידי סיף, חברת ילדותו של תור ולוחמת אסגרדית מיומנת, המבוססת על דמות מיתולוגית באותו השם. טאיקה ואיטיטי – קורג, גלדיאטור קרונאני שהתיידד עם תור. ראסל קרואו – זאוס, אל הרעמים והברקים ומלך האלים היווני. נטלי פורטמן – ג'יין פוסטר / תור האדירה, אסטרופיזיקאית ובת זוגו לשעבר של תור, העוברת טיפול בסרטן והופכת לגיבורת-העל תור האדירה, מה שמעניק לה כוחות דומים לשל תור. פורטמן, שלא הופיעה בסרט הקודם, "תור: ראגנארוק", הסכימה לחזור לאחר פגישה אחת עם הבמאי טאיקה ואיטיטי. כריס פראט, דייב בטיסטה, פום קלמנטיף, קארן גילאן, וין דיזל ובראדלי קופר שבים לגלם את דמויותיהם של שומרי הגלקסיה: פיטר קוויל / סטאר לורד, דראקס המשמיד, מנטיס, נביולה, גרוט, ורוקט, בהתאמה; ושון גאן שב לגלם את דמותו של קראגלין אובפונטרי. בנוסף, מאט דיימון, סם ניל ולוק המסוורת' שבים לגלם את דמויותיהם כשחקני תיאטרון אסגרדיים המגלמים את דמויותיהם של לוקי, אודין ותור, בהתאמה, מ"תור: ראגנארוק", יחד עם מליסה מקארתי, שתגלם שחקנית אסגרדית שמגלמת את דמותה של הלה, ובן זוגה, בן פלקונה, הזמרת ג'ני מוריס, וסיימון ראסל ביל שלוהקו לתפקידים שטרם פורסמו; בתו של המסוורת', אינדיה, מגלמת את לאב, בתו של גור; קאט דנינגס וסטלאן סקושגורד שבים לגלם בהופעת קמע את עמיתיה של פוסטר, דארסי לואיס ואריק סלוויג, בהתאמה, בעוד שברט גולדשטיין מופיע בדמותו של הרקולס ואידריס אלבה שב לגלם את דמותו של היימדל בסצנות שאחרי הכתוביות. ג'ף גולדבלום ופיטר דינקלג' התעתדו לשוב לגלם את דמויותיהם של הגראנדמאסטר מהסרט "תור: ראגנארוק" ואיטרי מהסרט "הנוקמים: מלחמת האינסוף", אך הסצנות בהשתתפותם נחתכו מהסרט. בנוסף, לנה הידי התעתדה להופיע בסרט, אך גם הסצנות בהשתתפותה נחתכו. השחקן כריס המסוורת' ציין בינואר 2018 כי הוא מעוניין להמשיך לשחק את דמותו של תור, אף על פי שהחוזה שלו עם אולפני מארוול היה אמור להסתיים עם הופעתו ב"הנוקמים: סוף המשחק". המסוורת' דן עם במאי "ראגנארוק", טאיקה ואיטיטי, על פיתוח סרט רביעי פוטנציאלי, ואמר חודש לאחר מכן שהוא ישקול לשוב לגלם את הדמות אם לסרט יהיה "עוד תסריט נהדר". באפריל 2019, טסה תומפסון, המגלמת את דמותה של ולקירי ביקום הקולנועי של מארוול, הצהירה שהיא מאמינה שקיים כבר רעיון לפיתוח סרט המשך ל"ראגנארוק", שיבוים על ידי ואיטיטי, ואילו המסוורת' הצהיר שהוא יגלם את דמותו של תור כל עוד תינתן לו הרשות לעשות כן. ביולי 2019, ואיטיטי חתם רשמית על חוזה לכתיבת ובימוי סרט "תור" רביעי, כשבמקביל נודע שהמסוורת' עתיד לשוב לגלם את דמותו של תור. באותו החודש, בכנס הקומיק-קון שבסן דייגו, הוכרז רשמית על פיתוחו של הסרט, שהוא ייקרא "תור: אהבה ורעם", ויעלה לאקרנים ב-5 בנובמבר 2021. במהלך הכנס, אושר שהמסוורת' ותומפסון ישובו לגלם את דמויותיהם מהסרט הקודם, יחד עם נטלי פורטמן, שגילמה את דמותה של ג'יין פוסטר ב"תור" ו"תור: העולם האפל". נשיא אולפני מארוול, קווין פייגי, ותומפסון, הצהירו כי מיניותה של ולקירי תיחקר במהלך סרט ההמשך, מה שיהפוך אותה רטרואקטיבית לגיבורת-העל הלהט"בית הראשונה של אולפני מארוול. ואיטיטי אמר כי הסרט יעבד אלמנטים מחוברות הקומיקס "תור האדירה" של ג'ייסון אהרון, בכך שבסרט זה פוסטר תהפוך לגרסה נשית של תור המכונה תור האדירה. פייגי הסביר שאולפני מארוול מחשיבים את הקומיקס של "תור האדירה" כ"אחד הקומיקסים הטובים ביותר לאחרונה", ושוואיטיטי קרא את חוברות הקומיקס הללו בזמן שעבד על "ראגנארוק". כאשר ואיטיטי הסכים לשוב לבימוי סרט "תור" נוסף, הוא רצה לכלול את דמותה של פוסטר בסרט ההמשך. פורטמן הסכימה לשוב ליקום הקולנועי של מארוול לאחר פגישה אחת עם הבמאי, בה הוא הציע לעשות "משהו ממש אחר... להשיב את הדמות הזאת, אבל בדרך החדשה והרעננה הזו, זה באמת מה שלדעתי יעניין מישהו." דון הרווין, שר האמנויות של מדינת ניו סאות' ויילס האוסטרלית, הודיע בסוף יולי שהסרט יוסרט באולפני פוקס אוסטרליה בסידני בשיטת גב-אל-גב עם "שאנג-צ'י ואגדת עשר הטבעות", סרט נוסף בשלב הרביעי של היקום הקולנועי. עם תחילת העבודה על "אהבה ורעם" במרץ 2020 לקראת תחילת הצילומים באוגוסט 2020, ההפקה התעתדה לקבל יותר מ-24 מיליון דולר אוסטרליים (18 מיליון דולר אמריקאים) בסבסוד של ממשלות אוסטרליה וניו סאות' ויילס. סגן נשיא אולפני מארוול, דייוויד גרנט, אמר כי צילום שני הסרטים בשיטת גב-אל-גב תספק "תעסוקה מתמשכת" לצוותי ההפקה המקומיים, זאת כשדווח כי צילומי הסרט עתידים לייצר מעל ל-178 מיליון דולר אוסטרליים (137 מיליון דולר אמריקאיים) לכלכלה המקומית. גרנט הוסיף כי האולפנים יעבדו בשיתוף פעולה עם "מוסדות חינוך מקומיים ביצירת הזדמנויות להתמחות". באוגוסט 2019, ג'ף גולדבלום הביע עניין לשוב ולגלם את דמותו של גרנדמאסטר בסרט ההמשך, ולעבוד שוב יחד עם ואיטיטי. באוקטובר 2019, ואיטיטי אישר שהוא ישוב לדבב את דמותו של קורג מ"ראגנארוק" ו"סוף המשחק". ואיטיטי התייחס גם לרצונם של המעריצים לשדך בין דמויותיהן של ולקירי וקרול דנברס, אך הצהיר שהוא לא מתכוון לכלול מערכת יחסים רומנטית בין השתיים ב"אהבה ורעם", מכיוון שהוא מעדיף להפתיע את המעריצים מאשר לעשות צפוי לפי דרישתם. בינואר 2020, השחקן כריסטיאן בייל נכנס לתהליכי משא ומתן על מנת להצטרף לצוות השחקנים, ואילו תהליכי קדם ההפקה התעתדו להתחיל באפריל. בפברואר, התסריטאית ג'ניפר קייטין רובינסון נשכרה לעבוד על התסריט של הסרט יחד עם ואיטיטי. חודש לאחר מכן, תומפסון אישרה שבייל יגלם את דמותו של הנבל בסרט, ואילו וין דיזל, שמדבב את דמותו של גרוט בסרטי היקום הקולנועי של מארוול, אמר כי הוא שוחח על הסרט עם ואיטיטי ונאמר לו ששומרי הגלקסיה יופיעו במהלכו. כאשר הוא הכריז לראשונה על הפקת הסרט ביולי 2019, פייגי הצהיר שהסרט "יכסה אלמנטים רבים" מתוך חוברות הקומיקס של "תור האדירה" ושסיפור הפיכתה של פוסטר לתור האדירה יהיה "חלק חשוב מאוד" מהעלילה. חודש לאחר מכן, דווח שוואיטיטי השלים תסריט ראשוני לסרט,, דיווח שהוא הכחיש מאוחר יותר. בזמן שקידם את סרטו, "ג'וג'ו ראביט" באוקטובר, ואיטיטי חשף שהוא השלים את הטיוטה הראשונה של התסריט, אך שעלילתו עלולה להשתנות במהלך הצילומים ותהליך העריכה. ואיטיטי לא היה בטוח בשלב זה אם הסרט יכלול קו עלילה במהלכו פוסטר סובלת מסרטן השד כמו בקומיקס, וציין שקו העלילה הזה הוא באמת "חלק עוצמתי בקומיקס". מאוחר יותר, פורטמן אמרה כי סיפור החלמתה של פוסטר מסרטן השד ייחקר במהלך הסרט. ואיטיטי הוסיף כי אולפני מארוול עדיין דנים בסוגיית פרק הזמן שיחלוף בין "סוף המשחק" לבין "אהבה ורעם". עד אמצע אפריל 2020, כארבע או כחמש טיוטות של התסריט הושלמו. ואיטיטי אמר כי סרט ההמשך נמצא כעת "מעבר לשיא בצורה הטובה ביותר", שהוא יגרום ל"ראגנארוק" להיראות כמו "סרט בטוח מאוד" על ידי "הכפלת השיגעון שהוצג בו". ואיטיטי רצה "להעלות את הריגוש" שהסרט יציג, ולהפיק אותו כאילו "ילדים בני 10 אמרו לנו מה צריך להיות בסרט ואנחנו הסכמנו לכל דבר." ואיטיטי הוסיף כי הסרט יחקור יותר את התרבות ממנה קורג הגיע. בנוסף, ואיטיטי הביע עניין להציג את דמותו של בטא ריי ביל בסרט. ביולי, ואיטיטי ציין שהוא סיים לכתוב את התסריט לסרט, אם כי מאוחר יותר, באוקטובר, המסוורת' חשף שהתסריט עדיין נמצא בהליכי כתיבה. הוא הביע את התרגשותו מגילום דמותו בצורה שונה באופן דרסטי לאחר שעשה זאת גם בסרטים הקודמים. בתחילת אפריל 2020, אולפני וולט דיסני דחו את תאריכי העלייה לאקרנים של חלק ניכר מסרטי השלב הרביעי של היקום הקולנועי של מארוול בעקבות התפרצות מגפת הקורונה. במסגרת הדחיות, תאריך עלייתו לאקרנים של הסרט נדחה ל-18 בפברואר 2022. באותה העת, תהליך קדם ההפקה הושבת בעקבות המגפה, וואיטיטי לא היה בטוח מתי יתאפשר להתחיל את ההפקה. בסוף אפריל, אולפני וולט דיסני הקדימו את תאריך העלייה לאקרנים ל-11 בפברואר 2022, שבוע מוקדם יותר. ביולי 2020, נודע שצילומי הסרט עתידים להתחיל בתחילת שנת 2021, ובאותו אוקטובר, החל תהליך קדם ההפקה של הסרט באוסטרליה. באמצע נובמבר, נחשף שכריס פראט ישוב לגלם את דמותו של פיטר קוויל/סטאר לורד. בדצמבר, נודע שהסרט יעלה לאקרנים ב-6 במאי 2022, בעוד שהוכרז שבייל יגלם את דמותו של גור שוחט האלים. בשלהי דצמבר 2020 ותחילת ינואר 2021, נודע שג'יימי אלכסנדר, פום קלמנטיף, דייב בטיסטה וקארן גילאן ישובו לגלם את דמויותיהם של ליידי סיף, מנטיס, דראקס המשמיד ונביולה, בהתאמה, מהסרטים הקודמים של היקום הקולנועי של מארוול. צילומי הסרט החלו ב-26 בינואר 2021, באולפני פוקס אוסטרליה שבסידני, אוסטרליה, והסתיימו ב-1 ביוני 2021. במקור, צילומי הסרט התעתדו להתחיל באוגוסט 2020, אך נדחו בעקבות התפרצות מגפת הקורונה. חברת "Industrial Light & Magic" עתידה לספק להפקת הסרט את אותה טכנולוגיית הפקה וירטואלית, בה נעשה שימוש בסדרת המקור של דיסני+, "המנדלוריאן", בה שימש ואיטיטי כבמאי, וליצור שטח נפח מותאם אישית באולפני פוקס אוסטרליה. החלל יכלול יותר לוחות לד שיציעו רזולוציה גבוהה יותר מזו שנוצרה במקור עבור "המנדלוריאן". את המוזיקה לסרט הלחינו מייקל ג'אקינו ונמי מלומד. מלבד המוזיקה המקורית משולבים בסרט השירים "Sweet Child o' Mine", ‏"Welcome to the Jungle", ‏"Paradise City", ו-"November Rain", ארבעתם של להקת הרוק גאנז נ' רוזס, אחת הלהקות החביבות על טאיקה ואיטיטי, במאי הסרט. לדבריו השיר "Sweet Child o' Mine" משקף את ההרפתקה המטורפת שמוצגת על המסך באופן ויזואלי. נוסף עליהם משולבים בסרט השירים "Only Time" של הזמרת אניה, "Fighting" של הזמר מייקל רפאל, "Our Last Summer" של אבבא, "Family Affair" של מרי ג'יי בלייג', "Goodies" של סיארה ו-"Rainbow in the Dark" של דיו. בפברואר 2022, נחשפו עיצובים לבובות פעולה וסטי לגו בהשראת הסרט מאת היצרניות "לגו" ו"הסברו". ב-18 באפריל 2022, הופץ הקדימון הראשון עבור הסרט. הסרט עלה לאקרנים בארצות הברית ב-8 ביולי 2022. במקור, הסרט התעתד לעלות לאקרנים ב-5 בנובמבר 2021, אך תאריך עלייתו לאקרנים נדחה ל-18 בפברואר 2022 בעקבות התפרצות מגפת הקורונה, לפני שהוקדם בשבוע ל-11 בפברואר לאחר שהסרט "דוקטור סטריינג' בממדי הטירוף" נדחה מנובמבר 2021 למרץ 2022, ובהמשך נדחה שוב ל-6 במאי 2022. מדיה וקבצים בנושא תור: אהבה ורעם בוויקישיתוף אתר האינטרנט הרשמי של תור: אהבה ורעם (באנגלית) תור: אהבה ורעם, ברשת החברתית אקס (טוויטר) תור: אהבה ורעם, ברשת החברתית אינסטגרם "תור: אהבה ורעם", במסד הנתונים הקולנועיים IMDb (באנגלית) "תור: אהבה ורעם", באתר AllMovie (באנגלית) "תור: אהבה ורעם", באתר Rotten Tomatoes (באנגלית) "תור: אהבה ורעם", באתר Box Office Mojo (באנגלית) "תור: אהבה ורעם", באתר Metacritic (באנגלית) "תור: אהבה ורעם", במסד הנתונים הקולנועיים KinoPoisk (ברוסית) ביקורות אבנר שביט‏, האופנה היא לרדת על מארוול, אבל "תור: אהבה ורעם" מלא הפתעות ומלא הברקות, באתר וואלה, 7 ביולי 2022 יעל שוב, עכשיו תורנו: העולם צריך גיבור-על שהוא חתיך-על ומצחיק-על, באתר Time Out תל אביב, ‏7 ביולי 2022 תומר קמרלינג, ‏הרעם לא מכה פעמיים, באתר ‏מאקו‏, 7 ביולי 2022 ארז דבורה, "תור: אהבה ורעם" הוא מוצר צריכה שהורכב בפס ייצור משוכלל. וזהו, באתר ynet, 7 ביולי 2022 יצחק בארי, ביקורת: תור – אהבה ורעם, באתר עין הדג, ‏8 ביולי 2022 Fisher, Jacob (November 11, 2020). "Production Tidbits: 'Moon Knight', 'Aquaman 2', 'Ms. Marvel' and More". Discussing Film. Archived from the original on November 12, 2020. Retrieved November 12, 2020. תור: אהבה ורעם, באתר יס פלאנט תור: אהבה ורעם (2022), באתר אידיבי הסרט תור: אהבה ורעם | דיסני, באתר דיסני ישראל D'Alessandro, Anthony; Ramos, Dino-Ray (July 20, 2019). "Natalie Portman Is Female Thor In 'Thor Love And Thunder' Opening Fall 2021 –Comic-Con". Deadline Hollywood. Archived from the original on July 21, 2019. Retrieved July 21, 2019. Sneider, Jeff (December 10, 2020). "Here's the Marvel Villain Christian Bale Is Playing in 'Thor: Love and Thunder'". Collider. Archived from the original on December 11, 2020. Retrieved December 10, 2020. Boone, John (March 6, 2020). "Tessa Thompson Reacts to Christian Bale Playing the Villain in 'Thor: Love and Thunder' (Exclusive)". Entertainment Tonight. Archived from the original on March 7, 2020. Retrieved March 7, 2020. Galuppo, Mia (July 20, 2019). "'Thor' Star Tessa Thompson Teases Valkyrie as Marvel's First LGBTQ Superhero". The Hollywood Reporter. Archived from the original on July 21, 2019. Retrieved July 22, 2019. Chitwood, Adam (July 21, 2019). "Kevin Feige Confirms LGBTQ Marvel Characters in 'Eternals' and 'Thor 4'". Collider. Archived from the original on July 21, 2019. Retrieved July 21, 2019. Sif Returns To The MCU: Jaimie Alexander To Reprise Role In ‘Thor: Love And Thunder’, Justin Kroll, December 11th 2020 Romano, Nick (October 16, 2019). "Taika Waititi confirms Korg's glorious return for Thor: Love and Thunder". Entertainment Weekly. Archived from the original on October 16, 2019. Retrieved October 16, 2019. Kroll, Justin (March 29, 2021). "'Thor: Love And Thunder': Russell Crowe Lands Role In Sequel". Deadline Hollywood. Archived from the original on March 29, 2021. Retrieved March 29, 2021. Freydkin, Donna (October 7, 2020). "Natalie Portman Is Forging New Fairy Tales and Swinging Thor's Hammer". Yahoo!. Archived from the original on October 7, 2020. Retrieved October 7, 2020. Perine, Aaron (October 29, 2020). "Thor: Love and Thunder Star Natalie Portman Clarifies "Lady Thor" Nickname, Calls Her "The Mighty Thor"". ComicBook.com. Archived from the original on October 29, 2020. Retrieved October 29, 2020. Huver, Scott (July 22, 2019). "Kevin Feige reveals the thinking behind Marvel's Phase Four". CNN. Archived from the original on July 22, 2019. Retrieved July 27, 2019. Jackson, Angelique. "Chris Pratt to Reprise Star-Lord Role in 'Thor: Love and Thunder'". Variety. Archived from the original on November 13, 2020. Retrieved November 13, 2020. Burwick, Kevin (January 8, 2021). "Thor Star Tessa Thompson Got Hit by a Monster Truck in New Year's Eve Car Accident". MovieWeb. Archived from the original on January 9, 2021. Retrieved January 9, 2021. Burwick, Kevin (January 9, 2021). "More Guardians of the Galaxy Cast Members Join Chris Pratt on Thor: Love and Thunder Set". MovieWeb. Archived from the original on January 9, 2021. Retrieved January 9, 2021. McCreesh, Louise (December 22, 2020). "New Guardians of the Galaxy star linked to Thor: Love and Thunder". Digital Spy. Archived from the original on December 22, 2020. Retrieved December 22, 2020. Davis, Brandon (June 15, 2021). "F9 Star Vin Diesel Teases Groot's "Return To Planet X" in Guardians of the Galaxy Special". ComicBook.com. Archived from the original on June 16, 2021. Retrieved April 18, 2022. Moss, Ethan (February 1, 2021). "Thor: Love and Thunder Photos Reveal Yondu's Influence on a GotG Character". Comic Book Resources. Archived from the original on February 2, 2021. Retrieved February 1, 2021. Atad, Corey (March 2, 2021). "Melissa McCarthy & Husband Ben Falcone Film Scenes Alongside Matt Damon In 'Thor: Love And Thunder'". ET Canada. Archived from the original on March 2, 2021. Retrieved March 2, 2021. Darmon, Aynslee (May 31, 2021). "Sam Neill Admits The 'Whole Marvel Universe Is A Complete Mystery To Me' Despite Starring In 'Thor'". ET Canada. Archived from the original on May 31, 2021. Retrieved June 6, 2022. Jirak, Jamie (October 22, 2021). "Thor: Love And Thunder Revealed To Include Role From Penny Dreadful Star". ComicBook.com. Archived from the original on October 22, 2021. Retrieved June 6, 2022. Echebiri, Makuochi (June 5, 2022). "'Thor: Love and Thunder' Includes Surprise Appearance From Chris Hemsworth's Kids". Collider. Retrieved June 6, 2022. Savage, Nic (March 27, 2021). "Hollywood superstars invade NRL derby at Sydney Olympic Park". News.com.au. Archived from the original on March 27, 2021. Retrieved March 27, 2021. Miller, Leon (June 30, 2022). "Thor: Love and Thunder Star Confirms Two Major Marvel Characters Were Cut". Comic Book Resources. Archived from the original on June 30, 2022. Retrieved July 6, 2022. Yossman, K.J. (June 30, 2022). "Lena Headey Sued for $1.5 Million Over Cut 'Thor: Love and Thunder' Role and More". Variety. Archived from the original on June 30, 2022. Retrieved July 6, 2022. Prudom, Laura (January 6, 2018). "Chris Hemsworth wants to do more Thor movies after Avengers 4". IGN. Archived from the original on January 7, 2018. Retrieved January 7, 2018. Alexander, Bryan (January 10, 2018). "Chris Hemsworth visualized 'Thor 4' with director Taika Waititi on New Year's Eve". USA Today. Archived from the original on January 12, 2018. Retrieved January 11, 2018. Warner, Sam (February 9, 2018). "Thor's Chris Hemsworth says he's done with the character unless they can make a good script". Digital Spy. Archived from the original on February 10, 2018. Retrieved February 9, 2018. Kelley, Sonaiya (April 17, 2019). "Tessa Thompson on Valkyrie's 'Avengers: Endgame' whereabouts and Captain Marvel shippers". The Los Angeles Times. Archived from the original on April 18, 2019. Retrieved April 18, 2019. Butler, Tom (April 18, 2019). "Chris Hemsworth: I was exhausted and underwhelmed with Thor before 'Ragnarok' (exclusive)". Yahoo! Movies. Archived from the original on April 18, 2019. Retrieved April 19, 2019. Kit, Borys (July 16, 2019). "Taika Waititi to Direct 'Thor 4' (Exclusive)". The Hollywood Reporter. Archived from the original on July 16, 2019. Retrieved July 16, 2019. Schmidt, JK (August 24, 2019). "Taika Waititi Explains Why Natalie Portman Returns for Thor: Love and Thunder". ComicBook.com. Archived from the original on August 25, 2019. Retrieved August 25, 2019. Frater, Patrick (July 25, 2019). "Marvel's 'Thor: Love and Thunder' and 'Shang-Chi' to Shoot in Sydney, Australia". Variety. Archived from the original on July 26, 2019. Retrieved July 27, 2019. Huff, Lauren (August 23, 2019). "Jeff Goldblum teases potential role in Thor: Love and Thunder". Entertainment Weekly. Archived from the original on August 24, 2019. Retrieved August 24, 2019. Watercutter, Angela (October 23, 2019). "Taika Waititi Has Even Bigger Plans for Thor: Love and Thunder". WIRED. Archived from the original on October 23, 2019. Retrieved October 24, 2019. Sneider, Jeff (January 6, 2020). "Exclusive: Christian Bale in Talks to Join 'Thor: Love and Thunder'". Collider. Archived from the original on January 6, 2020. Retrieved January 6, 2020. Goldberg, Matt (January 6, 2020). "Taika Waititi Says 'Thor: Love and Thunder' Should Start Filming in August". Collider. Archived from the original on January 7, 2020. Retrieved January 7, 2020. Kroll, Justin (February 10, 2020). "'Thor' Sequel Writing Staff Recruits 'Someone Great's' Jennifer Kaytin Robinson (Exclusive)". Variety. Archived from the original on February 11, 2020. Retrieved February 11, 2020. Davis, Brandon (March 9, 2020). "Thor 4 to Feature the Guardians of the Galaxy". ComicBook.com. Archived from the original on March 9, 2020. Retrieved March 9, 2020. D'Alessandro, Anthony (August 7, 2019). "Taika Waititi's Fox Searchlight Project Will Be 'Next Goal Wins', Details Revealed". Deadline Hollywood. Archived from the original on August 8, 2019. Retrieved August 8, 2019. Gelman, Samuel (August 23, 2019). "Taika Waititi Debunks Report Regarding Thor: Love and Thunder". Comic Book Resources. Archived from the original on August 25, 2019. Retrieved August 25, 2019. Polowy, Kevin (October 17, 2019). "Taika Waititi has finished 'Thor: Love and Thunder' script, says Chris Hemsworth's weight remains 'ongoing discussion' with Marvel". Yahoo!. Archived from the original on October 19, 2019. Retrieved October 17, 2019. Moreau, Jordan (October 14, 2019). "Taika Waititi: 'Thor 4' Could Include Breast Cancer Storyline for Natalie Portman's Jane Foster". Variety. Archived from the original on October 14, 2019. Retrieved October 19, 2019. Foutch, Haleigh (April 9, 2020). "'Thor 4': Taika Waititi Teases More Korg, Says His Script Is "So Over the Top"". Collider. Archived from the original on April 10, 2020. Retrieved April 10, 2020. Taika Waititi on charity, homeschooling, racism and Star Wars. BBC News. July 23, 2020. Event occurs at 3:30. Archived from the original on July 23, 2020. Retrieved July 23, 2020. Gemmill, Allie (July 26, 2020). "'Thor: Love and Thunder' Filming Start Date & Plot Details Shared by Natalie Portman, Taika Waititi". Collider. Archived from the original on July 27, 2020. Retrieved July 26, 2020. Perine, Aaron (October 18, 2020). "Thor: Love and Thunder Star Chris Hemsworth Confirms Filming Begins in January". ComicBook.com. Archived from the original on October 19, 2020. Retrieved October 18, 2020. Welk, Brian (April 3, 2020). "'Black Widow' Moves to November as Other MCU Films Shift Back to 2021, 2022". TheWrap. Archived from the original on April 3, 2020. Retrieved April 3, 2020. McClintock, Pamela; Couch, Aaron (April 24, 2020). "'Spider-Man' Sequel Delays Release to November 2021 Amid Sony Date Shuffle". The Hollywood Reporter. Archived from the original on April 24, 2020. Retrieved April 24, 2020. Childs, Kelvin (January 19, 2021). "Chris Hemsworth Begins Filming Thor: Love and Thunder This Week". Comic Book Resources. Archived from the original on January 20, 2021. Retrieved January 19, 2021. McCreesh, Louise (January 26, 2021). "Chris Hemsworth confirms Thor: Love and Thunder has started filming with behind-the-scenes photos". Digital Spy. Archived from the original on January 26, 2021. Retrieved January 26, 2021. Coogan, Devan (June 1, 2021). "Chris Hemsworth and his giant arms tease 'bats--- crazy' Thor: Love and Thunder". Entertainment Weekly. Archived from the original on June 2, 2021. Retrieved June 1, 2021. Giardina, Carolyn (September 10, 2020). "Industrial Light & Magic Expands Virtual Production Services, Supports 'Thor 4'". The Hollywood Reporter. Archived from the original on September 10, 2020. Retrieved September 10, 2020. Rusak, Rotem (February 22, 2022). "New Thor LEGO Set and Toys Reveal Look at Love And Thunder". Nerdist Industries. Archived from the original on February 22, 2022. Retrieved Aprul 18, 2022. Thor: Love and Thunder's Trailer Is Wilder Than You Even Imagined, Gizmodo